**Umemo li da cenimo slobodu?**

,,Srećan rođendan!’’ Zagrlim svoju drugaricu Sonju , te nastavim da gledam u telefon. Uvek je tako. Bila to rođendanska žurka ili bilo kakav izlazak svako bi gledao u svoj telefon. Nažalost, izgleda da su nam slike I lajkovi postali bitniji od pravog druženja I zabave.

Rođendan se završio. Stigla sam kući gde su me sačekali roditelji sa zabrinutim izrazom lica. Zbunjeno sam ih pitala šta nije u redu, a oni su mi rekli da se u Srbiji proširio smrtonosan virus i da je uvedeno vandredno stanje. To znači da se škole, kafići, restorani i sva ostala mesta zatvaraju.Takođe, rečeno je da ne sme da se izlazi iz kuće kako se virus ne bi širio. Sjajno! Moći ću da sedim kod kuće, listam Instagram I gledam serije po ceo dan. Još I nema škole, letnji raspust počeo je u martu. Sva srećna legla sam da spavam. Celog sledećeg dana bila sam na telefonu.Odlučili su da nam uvedu I onlajn nastavu. Delovalo je kao da se svi moji snovi ostvaruju. Dani su prolazili. Svaki je bio isti kao i prethodni. Već je druga nedelja kako smo u karantinu. Nedostaje mi druženje, šetanja do škole, povetarac u kosi. Nedostaje mi sve što nisam znala da cenim. Bacila bih telefon. Svaki dan radim istu stvar. Koja je poenta toga? Ne možemo stvarni život da zamenimo virtuelnim. Virus se proširio. Sve je više I više zaražemih, a nekoliko ljudi je izgubilo svoj život. Tek sada celu situaciju shvatam ozbiljno. Sada se već plašim za svoje i zdravlje najmilijih. Znam da ako želim da nas zaštitim ne smem da izlazim iz kuće. U poslednje vreme često ležim i posmatram ptice kako lete. Svaka je slobodna da ide gde god poželi. Ja sam isto tako bila slobodna. Bila sam, a nisam znala da uživam u tome. Nadam se da će se sve ovo završiti. Da će se zaraženi izlečiti, da više neće biti smrtnih slučajeva. Nadam se da ću se vratiti u školu i ponovo živrti svoj stari život o kome mogu sad samo da sanjam. A dok se to ne desi, na svima nama je da budemo odgovorni I poštujemo mere predostrožnosti.

U životu treba da uživamo u trenutku. Takođe, treba da budemo zahvalni na svemu što imamo, jer tek kada ga izgubimo shvatimo koliko nam je bilo bitno.

**Ana Kovačević,VII1**